open-index/open-wikipedia-markdown huggingface dataset:
ԱՄՆ-ի օդային հարվածները Իրաքում և Սիրիայում

2019 թվականի դեկտեմբերի 29-ին Միացյալ Նահանգները ավիահարվածներ է հասցրել Իրաքում և Սիրիայում շիա աշխարհազորի «Կատաիբ Հեզբոլլահ» դիրքերի ուղղությամբ, ինչի հետևանքով սպանվել է աշխարհազորի առնվազն 25 անդամ և վիրավորվել 55-ը։ ԱՄՆ-ի պաշտպանության նախարարությունը հայտարարել է, որ գործողությունը ձեռնարկվել է ի պատասխան իրաքյան ռազմաբազաների վրա բազմակի հարձակումների, որոնց վրա տեղակայված են կոալիցիայի ուժերը, որոնք մասնակցում են «Inherent Resolve» գործողությանը, մասնավորապես, հարձակումը Քիրքուքի K-1 ավիաբազայի վրա 2019 թվականի դեկտեմբերի 27-ին, որի հետևանքով զոհվել Է ամերիկացի քաղաքացիական կապալառուն։

Իրանի հետ կապեր ունեցող «Կատաիբ Հեզբոլլահ» շիական աշխարհազորը հերքում է ԱՄՆ-ի ռազմաբազաների վրա հարձակումների համար որևէ պատասխանատվություն։ Իրաքի կառավարությունը, ինչպես նաև Իրաքի և Իրանի զինված ուժերը դատապարտել են ԱՄՆ ավիահարվածները։ 2019 թվականի դեկտեմբերի 31-ին «Կատաիբ Հեզբոլլահ»-ի աշխարհազորայինները և նրանց կողմնակիցները հարձակում են գործել Բաղդադում ԱՄՆ դեսպանատան վրա։ Դա, իր հերթին, հանգեցրել է 2020 թվականի հունվարի 3-ին Բաղդադի միջազգային օդանավակայանում ԱՄՆ-ի ավիահարվածի, որի հետևանքով սպանվել է իրանցի գեներալ Քասեմ Սուլեյմանին և Իրաքի ոստիկանության հրամանատար Աբու Մահդի ալ Մուհանդիսը։

## Ծանոթագրություններ

Կատեգորիա:2019 հակամարտություններ
Վերան և Անֆիսան մարում են հրդեհը

**Վերան և Անֆիսան մարում են հրդեհը** (), խորհրդային մուլտիպլիկացիոն ֆիլմ, որն նկարահանել է ռեժիսոր Վալերի Ֆոմինը 1987 թվականին, ԽՍՀՄ Պետական հեռուստառադիոյի պատվերով, Սվերդլովսկի կինոստուդիայում, Էդուարդ Ուսպենսկու պատմվածքի մոտիվներով։
Վերա անունով աղջկա և նրա ընկերուհու` Անֆիսա անունով կապիկի մասին երեք ֆիլմերից երկրորդն է։ Ֆիլմին մասնակցում է «Кукуруза» անսամբլը։

## Սյուժե
Աշխատանքային օրերին բոլոր երեխաները գնում են մանկապարտեզ, փոխարենը` իրենց ծնողներին, տատիկներին և պապիկներին շատ անախորժություններ են պատճառում հանգստյան օրերին։ Այդպես մի օր Վերային և Անֆիսային թողնում են տատիկի մոտ։ Անֆիսան որոշում է խաղալ լուցկիով, բայց Վերան բացատրում է նրան, որ լուցկիներով խաղալ չի կարելի։ Սակայն քանի որ լուցկիներն արդեն թրջվել էին, Վերան միացնում է արդուկը և լուցկիները դնում դրա մոտ, իսկ իրենք գնում են մյուս սենյակ` տատիկի հետ հեռուստացույց դիտելու։ Հանկարծ արդուկն ընկնում է չորացած լուցկիների վրա, որոնք, բնականաբար, վառվում են։ Բայց հեռուստացույցի հաղորդումներն այդքան հետաքրքիր էին, որ ոչ ոք չէր կարողանում դրանցից կտրվել։ Միայն հոտն զգալով` Վերան և Անֆիսան փորձում են մարել հայտնաբերած հրդեհը։ Ցավոք, այդ ժամանակ բնակարաներից մեկում վերանորոգում էին սանտեխնիկան, ինչի պատճառով ջուրըժն անջատել էին։ Այնուհետև տատիկը, զարմանալով, որ հեռուստացույցով հաղորդվող հրդեհի հոտն ու տաքությունը զգացվում է անգամ տանը, գնում է տեսնելու, թե ինչ է կատարվում բնակարանում։ Տատիկը կանչում է հրշեջներին։ Վերջիներս գալիս են և կարողանում են մարել հրդեհը։ Իսկ Վերան և Անֆիսան հասկանում են, թե ինչպես է պետք ճիշտ օգտագործել լուցկիները։

## Հեղինակներ

## Տեխնիկական տվյալներ
* Ֆիլմը նկարահանվել է Շոստկայի «Սվեմա» ժապավենի վրա։

## Հետաքրքիր փաստեր
* Այս մուլտֆիլմում, ինչպես նաև` «Վերայի և Անֆիսայի մասին» մուլտֆիլմում կարելի է լսել Գրիգորի Գլադկովի «Ծովային երգեր» մեղեդին։
* Կապիկի անունը տվել է տատիկը, բացատրելով դա նրանով, որ նա նման է Եգորևսկից մի կառավարիչի։ 1937 թվականին դեկտեմբերի 22-ին Եգորևսկ քաղաքում է ծնվել այս մուլտֆիլմի հեղինակ և սցենարիստ Էդուարդ Ուսպենսկին։

## Վերաթողարկում տեսաերիզով
Մուլտֆիլմը DVD ձևաչափով բազմիցս վերաթողարկվել է «Վերայի և Անֆիսայի մասին» մուլտֆիլմերի հավաքածուում։

## Տես նաև
«Վերայի և Անֆիսայի մասին» շարքը բաղկացած է երեք մուլտֆիլմերից.
* «Վերայի և Անֆիսայի մասին», ֆիլմ 1
* «Վերան և Անֆիսան մարում են հրդեհը», ֆիլմ 2
* «Վերան և Անֆիսան դասի ժամին», ֆիլմ 3

## Գրականություն
*  «Про Веру и Анфису»
* 

## Ծանոթագրություններ

Կատեգորիա:1987 մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր կապիկների մասին
Կատեգորիա:Ռուսերեն մուլտֆիլմեր
Փիղը և Փրփուրիկը

**Փիղը և Փրփուրիկը** (), խորհրդային կարճամետրաժ տիկնիկային մուլտֆիլմ, որը նկարահանվել է 1986 թվականին, ռեժիսոր Նաթան Լերների կողմից։

## Սյուժե
Մուլտֆիլմը պատմում է փոքրիկ Փրփուրիկի և մեծ Փղի հուզիչ բարեկամության մասին, որը տաք վայրերում անհամբեր սպասում է իր սիրելի թռչնի վերադարձին։ Չվող թռչուն Փրփրուրիկն ամեն աշուն չվում է ձմեռելու տաք վայրերում, որպեսզի գարնանը վերադառնա իր հայրենի հողը։ Իսկ զվարճալի փիղը կարծում է, թե Փրփուրիկը վերադառնում է իր մոտ։

## Նկարահանող խումբ
* Ռեժիսոր` Նաթան Լերներ
* Սցենարիստ` Մարինա Վիշնևեցկայա
* Բեմադրող նկարիչ` Յուրի Իսայկին
* Կոմպոզիտոր` Միխայիլ Մեերովիչ
* Օպերատոր` Եվգենի Տուրևիչ
* Հնչյունային օպերատոր Վիտալի Ազարովսկի
* Նկարիչ մուլտիպլիկատորներ` Լ. Աֆրինա, Ա. Գրիշկո, Պ. Պետրով
* Տիկնիկները պատրաստել են` Վ. Պետրով, Ն. Լյարսկայա, Ե. Պոկրովսկայա, Ա. Կուզնեցով, Գ. Գնեդինսկի, Լ. Դորոնինա, Ա. Մուլյուկինա
* Մոնտաժող` Տ. Մորգունովա
* Խմբագիր` Ա. Ֆեոդորիդի
* Տնօրեն` Օ. Զաբելինա 
* Դերերը հնչյունավորել են.
**Ալեքսեյ Պետրենկո,
**Լարիսա Ուդովիչենկո,
**Սվետլաննա Խարլապ,
**Լյուդմիլա Սոկոլենկո

## Ծանոթագրություններ

## Արտաքին հղումներ
* «Էկրան» ստեղծագործական միավորում
* «Փիղը և Փրփուրիկը» 
* Энциклопедия отечественной мультипликации (авт. Сергей Капков, «Алгоритм», 2006)
* Жужукины дети, или притча о недостойном соседе (авт. Анатолий Кудрявицкий, Новое литературное обозрение, 2000)

Կատեգորիա:Մուլտֆիլմեր թռչունների մասին
Կատեգորիա:«Էկրան» ստեղծագործական միության մուլտֆիլմեր
Կատեգորիա:1986 մուլտֆիլմեր
2К6 Լունա

**Լունա** (Ինդեկս ГРАУ **2К6**, ՆԱՏՕ-ի դասակարգմամբ, **FROG-3** (*3Р9* հրթիռով), **FROG-5** ( *3Р10* հրթիռով), արտահանման անվանումը **R-30**), ԽՍՀՄ մարտավարական հրթիռային համակարգ, պինդ վառելիքով չկառավարվող հրթիռ։ Որպես զինատեսակ ընդունված է 1960 թվականից, գլխավոր կոնստրուկտոր՝ Մազուրով։

## Պատմություն
Ինքնգնաց գործարկիչ (ինդեքս **2П16**) Լունա համալիրի համար։ Թողարկվել է Վոլգոգրադում` սարքավորումների գործարանում
(432 միավոր թողարկվել է 1959-1964 թվականներին)։ Լունա համակարգի միջուկային մարտական մասերը արտադրվել են  Տրեխգորնի սարքավորումների գործարանում։

## Մարտավարա-տեխնիկական բնութագրեր
Կրակի հեռավորությունը 45 կմ (3Р9 հրթիռով), 32 կմ (3Р10 հրթիռով). հրթիռներ 3Р10 միջուկային զենք БЧ 3Н14 և 3Р9 բեկորա-ֆուգասային արկ մարտագլխիկ БЧ 358 կշռով 3Н15: 
Շրջանաձև հավանական շեղում մինչև 1 կմ։ Գործարկչի քաշը` 15,5 տոննա, 3P9 հրթիռը` 2,3 տոննա, հաշվարկը` 5 մարդ։ Հրթիռը անվերահսկելի է, ուղղորդումն իրականացնում է արձակողը։ Առավելագույն արագությունը 40 կմ /ժամ էր, բայց գործնական արագությունը սահմանափակվում էր 20 կմ/ժամ, որը ստեղծում է գերբեռնվածքներ, որոնք վտանգավոր են միջուկային մարտական մասի մարտագլխիկի համար։

Համակարգի բաղադրությունը
*Ինքնագնաց մեկնարկային սարքավորում 2П16 3Р9 կամ 3Р10 հրթիռներով
* Երկու պահեստային հրթիռային տրանսպորտային միջոց
* Ինքնգնաց հրթիռային բեռնափոխադրմամբ կռունկ

## Որպես զինատեսակ
### Հանված է գործածությունից
* 24 ПУ համակարգ 2К6 «Լունա» և 9К52 Լունա-М (առանց կոնկրետացնելու յուրաքանչյուր գործարկչի քանակը) 2010 թվական։ 
*Կուբան ԽՍՀՄ-ից ստացել է 2К6 Լունա համակարգ 3Р9 1960-ական թվականներին, 1979-1980 թվականներին ПУ «Լունա» գնահատվել է 45 միավոր։ 1962 թվականի Կարիբյան ճգնաժամի ժամանակ Կուբայում էր գտնվում 12 հրթիռներով «Լունա» համակարգ։
* 21 2К6 «Լունա» համակարգ՝ 1962—1982 թվականներին։

## Ծանոթագրություններ

Կատեգորիա:Զենք այբբենական կարգով
Քրիստոֆեր Քեյզնով

**Քրիստոֆեր Քեյզնով** (, ), թատրոնի, կինոմատոեգրաֆիայի և հեռուստատեսության բրիտանացի դերասան։

## Կենսագրություն
Քրիստոֆեր դե Լերիսոն Քեյզնովը (այսպես էր նրա ծննդյան անունը) եղել է Արնոլդ դե Լերիսոն Քեյզնովի և Էլիզաբեթ Լորայի որդին։ Ծնվել է Հեմպշիր կոմսության Վինչեսթեր քաղաքում և մեծացել՝ Սոմերսեթ կոմսության Շեպթոն Մալետ քաղաքում։ Սովորել է հեղինակավոր մասնավոր դպրոցներում՝ Օքսֆորդի տարրական *Dragon School* դպրոցում, Իթըն քոլեջում և «Օլդ Վիկ» թատրոնին կից թատերական դպրոցում։

Հաճախ խաղացել է անգլիացի ազնվականի դերը և հեղինակություն է ձեռք բերել 1970-ական թվականների սկզբներին թողարկված «Զորագունդ» սերիալում խաղացած դերով։ Հայտնի է դարձել նաև բրիտանական «Դքսուհին Դյուք-սթրիթի հետ» սերիալում խաղացած Չարլի Թիրելայի և «Հարստություն» ամերիկյան հայտնի սերիալի Բեն Կարինգթոնի դերերով։ Խաղացել է բրիտանական «Ջոն Դիդ դատավորը» սերիալի մի քանի նովելում։

2005-2008 թվականներին «Իմ գեղեցիկ տիկինը» ներկայացման ամերիկյան և անգլիական բեմադրություններում խաղացել է պրոֆեսոր Հենրի Հիգինի դերը։

## Անձնական կյանք
Նրա ամուսնությունը դերասանուհի Անգարադ Ռիսի հետ տևել է 1973-1994 թվականները՝ մինչև նրանց ամուսնալուծությունը։ Նրանք ունեին երկու որդի. Լինֆորդ Ջեյմս (1974 հուլիսի 20-1999 թվականի սեպտեմբերի 10), որն Էսսեքսում վթարի է ենթարկվել իր ավտոմեքենայով և Ռիս Ուիլյամ (ծնված 1976 թվականին)։ 2003 թվականից հանդիպել է Իզաբել Դևիսի հետ։

2010 թվականի փետրվարին Քեյզնովը իր լոնդոնյան բնակարանում կորցրել է գիտակցությունը։ Տեղափոխվել է Լոնդոնի Սուրբ Թոմաս հիվանդանոց, որտեղ նրա մոտ ախտորոշվել է սեպսիս։ Չնայած բուժմանը, հիվանդությունը զարգանում էր։

Մահացել է 2010 թվականի ապրիլի 7-ին Սուրբ Թոմաս հիվանդանոցում 64 տարեկան հասակում։ «Դերասանը մահացավ խաղաղ, շրջապատված իր մերձավորներով»,- ասվում է նրա գործակալի, նրա ընտանիքի և նրա ընկերուհի Իզաբել Դևիսի տարածած հայտարարությունում։ Քեյզնովը մահացել է Ջոն Ֆորսայթի (որը «Հարստություն» հեռուստասերիալում խաղացել է նրա փոքր եղբոր՝ Բլեյք Քերինգթոնի դերը) մահից վեց օր անց։

## Ֆիլմագրություն

## Ծանոթագրություններ

Կատեգորիա:1945 ծնունդներ
Կատեգորիա:20-րդ դարի անգլիացի տղամարդ դերասաններ
Կատեգորիա:2010 մահեր
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Ապրիլի 7 մահեր
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դեկտեմբերի 17 ծնունդներ
Կատեգորիա:Թատրոնի դերասաններ
Կատեգորիա:Լոնդոն քաղաքում մահացածներ
Կատեգորիա:Հեռուստատեսային դերասաններ
Ադիթի Շարմա

**Ադիթի Շարմա** (), հնդիկ հեռուստատեսային դերասանուհի, որն առավել հայտնի է «Հրաշագործ Ջինը» հեռուսասերիալում Ռոշնի Ահմեդին (Ռոշնի Աման Ջունիադ Կհան) և «Կալիրի» հեռուստասերիալում Միրա Դհինգրային կերտած կերպարներով։

## Վաղ կյանք
Ադիթի Շարման ծնվել և մեծացել է Նոր Դելիում։ Միջնակարգ կրթությունն ստանալուց հետո ուսումը շարունակել է Նոր Դելիի Հանսրաջ մոդելային դպրոցում։ Ապա ստացել է լրագրողական դասընթացներ Նյու Դելիի Վիվեկանանդա ինստիտուտի մասնագիտացված ստուդիայում։

Նա իր կարիերան սկսել է որպես մոդել ՝ մասնակցելով Ամազոնի ցուցադրության շաբաթին։**'

== Կարիերա ==
Ադիթիի մուտքը հեռուստատեսություն եղավ [[Zee TV|Zee TV-]] ի ''Կալիրի'' հեռուստասերիալով '','' որտեղ նա կերտում էր Միրա Դհինգրային ՝ Արջիտ Տանեջայի հետ։ 2019 թվականին նա երկրորդական դեր է խաղացել Colors TV-ի Սիրո թույնը 3 (Օձը) սերիալում ՝ կերտելով Շիվլիին։

2019 թվականից Վիկրամ Սինգհ Չոհանի հետ միասին նա նկարահանվում է Star Plus հեռուստաընկերության ''Հրաշագործ Ջինը'' հեռուստասերալում՝ մարմնավորելով Ռոշնի Ահմադին։

== Ֆիլմագրություն ==
=== Հեռուստատեսություն ===


=== Երաժշտական տեսահոլովակներ ===


== Ծանոթագրություններ ==


== Արտաքին կապեր ==
* [https://www.instagram.com/officialaditisharma/ Ինստագրամ]
* [https://twitter.com/officialaditish **Թվիթեր''']
* Ֆեյսբուք

Կատեգորիա:1997 ծնունդներ
Կատեգորիա:Ապրող անձինք
Կատեգորիա:Հնդիկ դերասանուհիներ
Կատեգորիա:Հնդիկ մոդելներ
Porsche Macan

**Porsche Macan** (,  () - «վագր»), գերմանական «Porsche» ավտոմոբիլաշինական ընկերության քրոսովեր (SUV), որը ստեղծվել է Աուդի Q5-ի հիմքի վրա։ Ներկայացվել է 2013 թվականի նոյեմբերի 20-ին, Լոս Անջելեսի ավտոսրահում։

## Պատմություն
Ի սկզբանե մեքենան պետք է անվանվեր **Porsche Cajun** («Cajun» բառը համարվում էր «**Ca**yenne **Jun**ior»՝ «Կրտսեր Cayenne» արտահայտության հապավումը)։ Սակայն 2012 թվականի փետրվարին այն փոխվեց և դարձավ **Porsche Macan**․ ընկերությունը որոշել էր օգտագործել ինդոնեզերեն «*մաչան*» բառը, որը նշանակում է «վագր»։ Ընդ որում, ինդոնեզերեն բնօրինակ արտասանությունն աղաղաղվել է՝ «c» տառը, որը ինդոնեզերենում հնչում է որպես «չ - /tʃ/», մոդելի անվան մեջ հնչեցվել է եվրոպական լեզուների մեծամասնությանն ավելի բնորոշ ձևով՝ «կ - /k/»։

Նոյեմբերի 20-ին Լոս Անջելեսի ավտոսրահում կայացել է Porsche Macan-ի պաշտոնական շնորհանդեսը։

## Տեխնիկական բնութագրեր
Նախատեսվում են շարժիչի մի քանի տարբերակներ, մասնավորապես, 3,0 լիտր և 3,6 լիտր ծավալով և համապատասխանաբար 340 և 400 ձիաուժ հզորությամբ բենզինային բի-տուրբո-շարժիչներ, ինչպես նաև 3,0 լիտր ծավալով 258 ձիաուժ հզորությամբ դիզելային շարժիչ։ 3,0 լիտր բենզինային շարժիչով և 3,0 լիտր դիզելային շարժիչով Porsche Macan-ը ստացել է Macan S անվանումը, իսկ 3,6 լիտր շարժիչովը՝ Macan Turbo։ Որոշ երկրների շուկաներում ներկայացվում է Diesel S տարբերակը՝ Cayenne-ի 245 ուժեղ դիզելային շարժիչով, առանց SCR համակարգի։

Փոխանցման տուփը 7-աստիճանային կիսաավտոմատ PDK շարժահաղորդումն է։ Նախատեսվում է Macan-ի թողարկումը մեխանիկական անցակետով։

ՌԴ տարածքում առայժմ պաշտոնապես ներկայացվում են միայն բենզինային մոդիֆիկացիաները՝ Macan S և Macan Turbo։ 2015 թվականի դեկտեմբերին Ռուսաստանում վաճառքի է հանվել դիզելային շարժիչով Porsche Macan S-ը։

## Հետաքրքիր փաստեր
* Հատկանշական է, որ ինդոնեզական թարգմանության մեջ անվան իմաստը փոխվել է, քանի որ «մական – makan» բառն այդ լեզվով նշանակում է «սնունդ», ինչպես նաև «ուտել»։

## Պատկերասրահ

Պատկեր:2016 Porsche Macan GTS S-A 3.0 Front.jpg |GTS Տեսք դիմացից 
Պատկեր:2016 Porsche Macan GTS S-A 3.0 Rear.jpg |GTS Տեսք հետևից


## Ծանոթագրություններ

## Գրականություն
* Коригодский Р. Н., Кондрашкин О. Н., Зиновьев Б. И., Лощагин В. Н. Большой индонезийско-русский словарь. — М., 1990. — Т. 2.

## Արտաքին հղումներ
* Porsche Russia - Porsche կոնցեռնի ներկայացուցչությունը Ռուսաստանում

Կատեգորիա:2010-ականների ավտոմեքենաներ
Կատեգորիա:Ավտոմոբիլներ այբբենական կարգով
Կատեգորիա:Գերմանական ավտոմեքենաներ
Կատեգորիա:Ունիվերսալներ
Pandora (ոսկերչական տուն)

**Pandora** (կարդացվում է՝ Պանդորա), ոսկերչական տուն, որը հիմնադրել են Պիեր և Վինի Էնիվոլդսեն ամուսինները 1982 թվականին Դանիայում։

## Պատմություն
Ի սկզբանե կազմակերպությունը հիմնադրվել է որպես փոքրիկ ոսկերչական խանութ Կոպենհագենում։ 1987 թվականին արտադրանքի աճող պահանջարկի պատճառով Pandora-ն անցել է մեծածախ վաճառքի։

1989 թվականին արտադրությունը տեղափոխվել է Թաիլանդ, ինչը հնարավորություն է տվել արտադրել զանգվածային ոսկերչական արտադրանք։ 2010 թվականի հոկտեմբերի 5-ին ընկերությունը IPO-ի միջոցով վաճառվել է։

2014 թվականին բացվել է 1000-րդ խանութը, և այդ տարին ընկերության պատմության մեջ դարձել է նոր նշաձող։

2015 թվականին Pandora-ն տեղափոխվել է Ղազախստան։ 2016 թվականին ընկերության եկամուտը կազմել է մոտ 3 միլիարդ դոլար։

2017 թվականի փետրվարի 7-ին Pandora-ն նախաձեռնել է բաժնետոմսերի հետգնման ծրագիր․ մեկ տարվա ընթացքում ընկերությունը գնել է ավելի քան մեկ միլիոն բաժնետոմս՝ շուրջ 270 մլն դոլար արժողությամբ։

Ոսկերչական ընկերությունում աշխատում է ավելի քան 21 հազար մարդ։ Իր պատմության ընթացքում ընկերությունը նվաճել է ավելի քան 70 երկրների ոսկերչական շուկաները, և այսօր բրենդի զարդերը հաջողությամբ վաճառվում են վեց մայրցամաքներում։
 
Pandora-ն արտադրում է տարբեր զարդեր, այդ թվում՝ ականջօղեր, մատանիներ, ապարանջաններ, ուլունքներ, ինչպես նաև ժամացույցներ։

## Հետաքրքիր փաստեր
2013 թվականից Pandora-ն թողարկում է նոր հավաքածուներ յուրաքանչյուր երկու ամիսը մեկ անգամ, այն դեպքում, երբ նախկինում ընկերությունը հավաքածուները թողարկում էր տարեկան երկու անգամ։

## Պատկերներ

Պատկեր:Pandora,_Briggate,_Leeds_(11th_April_2011).jpg|Pandora խանութ Լիդսում, Մեծ Բրիտանիա (2009)
Պատկեր:Pandorastore.jpg|Pandora խանութ Լիեժում, Բելգիա (2011)


## Ծանոթագրություններ

## Արտաքին հղումներ
* 
* 
* 
* 

Կատեգորիա:1982 հիմնադրումներ
Կատեգորիա:Զարդարվեստ
Կատեգորիա:ՆԱՍԴԱՔ-ում ցուցակված ընկերություններ
Եվգենյա Պաստեռնակ

**Եվգենյա Վլադիմիրովնա Պաստեռնակ** (օրիորդական ազգանունը՝ **Լուրիե**, ), խորհրդային նկարչուհի, բանաստեղծ Բորիս Պաստեռնակի առաջին կինը, նրա ավագ որդու՝ գրականագետ Եվգենի Պաստեռնակի մայրը։

## Կենսագրություն
Եվգենյա Պաստեռնակը ծնվել է 1898 թվականի դեկտեմբերի 28-ին Մոգիլյովում։ Եղել է գրենական պիտույքների խանութի սեփականատեր Վլադիմիր Ալեքսանդրովիչ (Վենիամին Նեսանելովիչ) Լուրիեի (1865-1943) և Խաի (Ալեքսանդրա Նիկոլաևնա) Լուրիեի (1870-1928) չորս երեխաներից մեկը։ Նա ունեցել է երկու քույր՝ Աննան (ամուսնու ազգանունով՝ Մինց, 1894-1957) և Գիտան (1897-1975), մեկ եղբայր՝ Սեմյոնը (1895-1960)։ Ծննդավայրում ավարտել է մասնավոր գիմնազիա 1916 թվականին, հաջորդ տարի քնություն է հանձնել արքունական գիմնազիայի դասընթացի համար ոսկե մեդալով և իր ազգականուհի Սոֆյա Լուրիեի հետ մեկնել Մոսկվա, որտեղ ընդունվել է Կանանց բարձրագույն կուրսերի մաթեմատիկայի բաժին։ 1918 թվականին հիվանդացել է տուբերկուլոզով և վերադարձել Մոգիլյով, ապա իր զարմուհի Սոնյա Մեյլմանի հետ մեկնել բուժվելու Ղրիմում։ 1919 թվականին նրա ամբողջ ընտանիքը տեղափոխվել է Պետրոգրադ, որտեղ (իր ավագ քրոջ ամուսնու՝ Աբրամ Մինցի օգնությամբ) նա աշխատանքի է ընդունվել որպես ցրիչ Սմոլնիում։

Մոսկվա տեղափոխվելուց հետո ընդունվել է քանդակագործության և ճարտարապետության ուսումնարան՝ Դավիդ Ծտերենբերգի ու Պյոտր Կոնչալովսկու արվեստանոց։ 1922 թվականի հունվարի 24-ին ամուսնացել է Բորիս Պաստեռնակի հետ։ 1931 թվականին տուբերկոլոզի բուժման համար մեկնել է Գերմանիա։ Նույն թվականին նրանք ամուսնալուծվել են։

Հայրենական մեծ պատերազմի տարիներին (1941 թվականի օգոստոսի 6-ից) որդու հետ անցկացրել է Տաշքենդում, ուր տարհանվել էին։

Եվգենյա Պաստեռնակը մահացել է 1965 թվականի հուլիսի 10-ին Մոսկվայում։

## Ընտանիք
* Եվգենյա Պաստեռնակի ազգականի՝ գրադարանային գործի կազմակերպիչ Ալեքսանդր Ռոգինսկու որդին է եղել նկարիչ Միխայիլ Ռոգինսկին։ Եվգենյա Պաստեռնակին ազգական է եղել նաև մարդաբան Յակով Ռոգինսկին։

## Մատենագիտություն
* Լեոնիդ Օսիպովիչ Պաստեռնակ, Եվգենյա Վլադիմիրովնա Պաստեռնակ, Գեղանկարչություն։ Գրաֆիկա, Նկարիչների ընտանիքի հավաքածուից, Գեղանկարչության ցուցահանդեսի կատալոգ, Մոսկվա, ՌՊՀՀ։

## Ծանոթագրություններ

Կատեգորիա:Խորհրդային նկարիչներ
Կատեգորիա:Հայտնի գրողների մուսաներ
Կատեգորիա:Ռուս գրողների կանայք
Կատեգորիա:Խորհրդային նկարչուհիներ
Իմ հաշիվը հրատարակչական ընկերության հետ

**«Իմ հաշիվը Հրատարակչական ընկերության հետ»**, Հովհաննես Թումանյանի հոդվածներից մեկը, որը առաջին անգամ տպագրվել է 1897 թվականին։

## Պատմություն
Հոդվածը տպագրվել է 1897 թվականի մայիսի 4-ին «Տարազ» շաբաթաթերթի № 16-ի 270-271-րդ էջերում։ Այնուհետև 1983 թվականին Երևանում տպագրվել է «Թումանյան, ուսումնասիրություններ և հրապարակումներ 2» գրքի 311-314-րդ էջերում։

Հոդվածում հիշատակվող Հրատարակչական ընկերությունը հիմնադրվել է 1880 թվականին։ Թումանյանը գրել է այն մասին, որ Շիրվանզադեն Հրատարակչական ընկերության պատվերով թարգմանել է երկու գրքույկ, սակայն դրանցից մեկը որոշ պատճառներով չի հրատարակվել։ Այդ հարցը քննարկվել է Հրատարակչական ընկերության 1897 թվականի մարտի 22-ի ժողովում։

Այստեղ Թումանյանը խոսում է «Լերմոնտովի բանաստեղծությունները» հոդվածի մասին, որը Թումանյանը լրիվ չի թարգմանել, այլ թարգմանել է միայն մի փոքրիկ հատված։ Այդ հատվածներից մեկը տպագրվել է «Կյանք և գրականություն» ուսումնասիրության մեջ։ Թարգմանության հատվածները պահվում են Թումանյանի թանգարանի մի բլոկնոտում։

Թումանյանի երկեր լիակատար ժողովածուի 6-րդ հատորում արտատպվել է «Տարազ» շաբաթաթերթից։

## Ծանոթագրություններ

Կատեգորիա:Հովհաննես Թումանյանի հոդվածներ
Մանոհլա Դարգիս

**Մանոհլա Դարգիս** (, ), ամերիկացի կինոքննադատ։ Նա Էնթոնի Օլիվեր Սքոթի հետ միասին եղել է «Նյու Յորք Թայմս» ամերիկյան օրաթերթի գլխավոր կինոքննադատներից։ Նա հինգ անգամ արժանացել է Պուլիտցերյան մրցանակի քննադատության համար։

## Կենսագրություն
Դարգիսը մեծացել է Մանհեթենի արևելյան գյուղում, կանոնավոր կինոթատրոն այցելելու շնորհիվ սեր է առաջացել դեպի կինոն։ Նա ավարտել է Hunter քոլեջի ավագ դպրոցը և 1985 թվականի հունվարին Նյու Յորքի պետական համալսարանում ստացել է գրականության բակալավրի աստիճան։ Դարգիսը Նյու Յորք համալսարանի ավարտական դպրոցի կողմից ստացել է արվեստի վարպետ կինոյի ուսումնասիրություններում։ Դարգիսը ամուսնացել է գինու փորձագետ Լու Ամդուրի հետ 1994 թվականին։ Նրանք ապրում են Լոս Անջելեսում։

## Կարիերա
Նախքան «Նյու Յորք Թայմս» օրաթերթի կինոքննադատ լինելը Դարգիսը առաջ եղել է «Լոս Անջելես Թայմս» թերթի գլխավոր կինոքննադատը, «LA Weekly» թերթի կինոնկարի խմբագիրը և «The Village Voice» շաբաթաթերթի կինոքննադատը։ Նրա աշխատանքը ընդգրկվել է մի շարք գրքերում, որոնք հրատարակվել են Ամերիկայի գրադարանում։
Նա գրել է մենագրություն բրիտանական կինոյի ինստիտուտի համար, Քուրտիս Հենսոնի «Լոս Անջելեսի գաղտնիքները» ֆիլմի մասին և զբաղեցրել է Լոս Անջելեսի կինոքննադատների ասոցիացիայի նախագահի և փոխնախագահի պաշտոնը։ 
2012 թվականին Դարգիսը Purchase քոլեջից ստացել է Nelson A. Rockefeller մրցանակ։ Այս մրցանակը շնորհվում է այն անհատներին, ովքեր առանձնացել են արվեստի բնագավառում իրենց ներդրումներով։ Մեթ Բարոնը 2013 թվականին նրան անվանել է բոլոր ժամանակների ութերորդ մեծագույն կինոքննադատ։ Նա նաև 2013, 2015, 2016, 2018 և 2019 թվականներին քննադատության համար Պուլիտցերյան մրցանակի եզրափակիչի մասնակից է եղել։

## Ծանոթագրություններ

Կատեգորիա:Ամերիկացի կինոքննադատներ
Կատեգորիա:Ամերիկացի լրագրողներ
Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Նյու Յորքի համալսարանի շրջանավարտներ
Կատեգորիա:Ոչ գեղարվեստական գրողներ
Կատեգորիա:Պուլիցերյան մրցանակակիրներ
Հորիզոնին այնքան մոտ

**Հորիզոնին այնքան մոտ** (), ռոմանտիկ մելոդրամա, որի ռեժիսորն է Թիմ Տրակտը։ Ֆիլմը նկարահանվել է Ջեսիկա Կոխի ինքնակենսագրական բեսթսելլերի հիման վրա, որը վերջին տարիների ամենահաջողված վեպերից մեկն է։ Ֆիլմի գլխավոր դերերը կատարել են Լունա Վեդլերը և Յանիկ Շումանը։ Ֆիլմի պրեմիերան կայացել է 2020 թվականի հունվարի 23-ին։

## Սյուժե
Նրանք միմյանց հանդիպել են լուսաբացին իրենց չափահաս կյանքում, երբ զգացմունքները հաղթահարել են վախը և բոլոր խոչընդոտները։ Երիտասարդ սիրահարները ամեն մի վայրկյան անցկացնում են միասին։ Բայց սերն առաջին հայացքից չի կարող հավերժ տևել և դրա համար կան լուրջ պատճառներ։

## Դերերում

## Արտադրություն
«Հորիզոնին այնքան մոտ» ֆիլմը հիմնված է գրող Ջեսիկա Կոխի համանուն ինքնակենսագրական վեպի վրա՝ եռերգության առաջին մասում։ Գիրքն իր հրատարակության առաջին իսկ շաբաթից հայտնվել է *[[Ամազոն (ընկերություն)|Amazon]]*-ի բեսթսելլերների ցուցակում։ Ֆիլմը նկարահանվել է *Pantaleon Films* պրոդյուսերական ընկերության կողմից, որը հիմնել է Մաթիաս Շվայգհեֆերը։

## Ծանոթագրություններ

Կատեգորիա:2010-ականների գերմանական ֆիլմեր
Կատեգորիա:2019 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական մելոդրամա ֆիլմեր
Կատեգորիա:Գերմանական ռոմանտիկ ֆիլմեր
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:2010-ականների գերմաներեն ֆիլմեր
Լուի Ժակ Բրենյե

**Լուի Ժակ Բրենյե** (, ), ֆրանսիացի արևելագետ։

## Կյանք
Լուի Ժակ Բրենյեն ծնվել է 1814 թվականի ապրիլի 11-ին Լուարայի դեպարտամենտի Մոնտարժի քաղաքում։

Ինքնուս ձեռնամուխ է եղել արևելյան լեզուների ուսումնասիրմանը և կարճ ժամանակամիջոցում այնպիսի հաջողություններ է ունեցել, որ կարողացել է մասնակցել Մարսելի, Անտուան Իսահակ Սիլվեստր դե Սասիի և այլոց դասախոսություններին, և այդ կերպ հիմնովին ուսումնասիրել է արաբերեն լեզուն ու գրականությունը։

Երբ ֆրանսիական կառավարությունը որոշեց Ալժիրում հիմնել արաբերենի ամբիոն, նա 1836 թվականին հրավիրեց Բրենյե, որտեղ դարձավ լավագույն մանկավարժներից մեկը։

Լուի Ժակ Բրենյեն մահացել է 1869 թվականի հունիսի 21-ին, Ալժիրում։

## Ընտրված մատենագիտություն
* «*Cours pratique et théorique de la langue arabe*» (Ալժիր 1855 թվական )
* «*Anthologie arabe élémentaire*» (Ալժիր 1852 թվական)
* «*Chrestomathie arabe*» (Ալժիր 1856 թվական)
* «*Principes de la langue arabe*» (Ալժիր 1867 թվական)

## Ծանոթագրություններ

Կատեգորիա:Ապրիլի 11 ծնունդներ
Կատեգորիա:1814 ծնունդներ
Կատեգորիա:Անձինք այբբենական կարգով
Կատեգորիա:Հունիսի 21 մահեր
Կատեգորիա:1869 մահեր
Կատեգորիա:Գիտնականներ այբբենական կարգով
Կատեգորիա:Ֆրանսիացի արևելագետներ
Ֆրանց Կարլ Մովերս

**Ֆրանց Կարլ Մովերս** (, ), գերմանացի աստվածաբան, արևելագետ և մանկավարժ։

## Կյանք
Ֆրանց Կարլ Մովերսը ծնվել է 1806 թվականի հուլիսի 17-ին Կոսֆելդեում։ Մյունստերի Վիլհելմի անվան Վեստֆալի համալսարանում ուսանել է աստվածաբանություն և արևելյան լեզուներ։

Ստանալով անհրաժեշտ կրթություն Մովերսը 1833 թվականին դարձել է Բերկումեի հովիվը և այդ պաշտոնում ծառայել է մինչև 1839 թվականը, որից հետո նշանակվել է Բրեսլաու համալսարանի կաթոլիկ ֆակուլտետի պրոֆեսոր։

Ամենակարևոր աշխատանքները կապված են Աստվածաշնչի հետ. «*De utriusque recensionis vaticiniorum Jeremiae graece et hebraice indole et origine*» и «*Loci quidam historiae canonis Veteris Testamenti illustrati*» (1842 թվական)

Մովերսը հեղինակել է մի շարք աշխատանքներ փյունիկյան հնության վերաբերյալ, այդ կերպ գիտության բաժնում ստեղծելով նոր դարաշրջան։ Իր աշխատաքնը՝ «*Die Phönizier*» (1841—1856), որ վերաբերում է կրոնին, քաղաքականությանը, պետական կառուցվածքին, փյունիկյան առևտրային հարաբերություններին մի քանի տասնամյակ չի կորցրել իր նշանակությունը։ Նրանով նույնպես սկսվել էր փյունիկյան տեքստերի գրադարանի հրատարակությունը, առաջինը՝ «*Die Punischen Texte im Poenulus d. Plautus*» և երկրորդ հրատարկությունը՝ «*Das Opferwesen der Karthager*»։

Ֆրանց Կարլ Մովերսը մահացել է 1856 թվականի սեպտեմբերի 28-ին, Բրեսլաու քաղաքում։

## Ծանոթագրություններ

## Գրականություն
* 
* Movers, Franz Karl // Encyclopædia Britannica, 1911 .
* *Franz Heinrich Reusch*. Movers, Franz Karl // Allgemeine Deutsche Biographie .

## Արտաքին հղումներ
* Movers, Franz Karl // Catholic Encyclopedia, 1913 

Կատեգորիա:Հուլիսի 17 ծնունդներ
Կատեգորիա:1806 ծնունդներ
Կատեգորիա:Սեպտեմբերի 28 մահեր
Կատեգորիա:1856 մահեր
Կատեգորիա:Վրոցլավ քաղաքում մահացածներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Գերմանացի աստվածաբաններ
Կատեգորիա:Գերմանացի մանկավարժներ
Կատեգորիա:Գերմանացի արևելագետներ
Կատեգորիա:Մյունստերի համալսարանի շրջանավարտներ
Ամբերդի գրավում (1196)

**Ամբերդի գրավում** (նաև՝ **Ամբերդի ազատագրում**, **Ամբերդի ճակատամարտ**), ռազմական բախում հայ-վրացական զորքերի և Գանձակի ամիրայության միջև, որը տեղի է 1196 թվականին։ Հայ-վրացական միացյալ բանակը 1195 թվականին սկսում է ազտագրել հայոց տիրույթները։ Ռազմական գործողությունները ղեկավարվում էին հայ իշխանների՝ Զաքարյանների կողմից, որոնք վրաց արքունիքում մեծ կշիռ ունեին։ 1195 թվականին Գանձակ և Շամքոր քաղաքների միջև տեղի է ունենում ճակատամարտ, որտեղ հայ-վրացական ուժերը հաղթանակ են տոնում հակառակորդի նկատմամբ, այս ամենից հետո հայ-վրացական ուժերը շարժվում են դեպի Ամբերդ, որը հաջորդ տարի՝ 1196 թվականին գրավվում է դաշնակից ուժերի կողմից։

## Նախապատմություն
Վրացական արքունիքում սկսել էին մեծ դիրք գրավել հայ իշխանները, որոնք սելջուկ-թյուրքերի արշավանքների ժամանակ արտագաղթել էին Վրաստան։ Սարգիս Զաքարյանը առաջինն էր, որը կարևոր պաշտոն ստացավ վրաց արքունիքում՝ ամիրսպասալար, որը վրաց զորքերի գերգույն հրամանատարն էր։ Նրա որդիներից Զաքարեն ժառանցել հոր պաշտոնը, իսկ Իվանեն դարձավ աթաբեկ, որի պարտականությունն էր թագաժառանգների դաստիարակումը։ 1195 թվականին սկսվում է հայ-վրացական ուժերի կողմից Հայաստանի ազատագրումը․ այդ գործողության հրամանատարներն էին Զաքարե և Իվանե Զաքարյանները։

Հայ-վրացական ուժերը կարողանում են Շամքորի ճակատամարտում հաղթանակ տանել Գանձակի ամիրայության նկատմամբ, որի հետո շարժվում են դեպի Արագածոտն, որի կենտրոնը Ամբերդն էր։

## Ամրոցի գրավում
Արագածոտնի ուղղությամբ առաջին արշավանքները կատարել է Սարգիս Զաքարյանը, սակայն հաղթական արշավանքը, որի ժամանակ գրավվել Ամբերդ ամրոցը, ղեկավարել են Զաքարյան եղբայրները՝ Զաքարեն և Իվանեն։ Բացի բուն Արագածոտնի ազատագրումը, հայ-վրացական զորքերը Հայաստանի արևելյան նահանգները մաքրում էին մուսուլմաններից։ հակառակորդը անկարող էր հայ-վրացական դաշինքին լուրջ դիմադրություն ցույց տալ, որի հետևանքով Ամբերդը արագորեն գրավվում է դաշնակիցների կողմից։

Ամբերդի գրավումով հայ-վրացական ուժերը հնարավորություն ունեցան ապահովել Շամքոր-Ամբերդ գծով անցնող տարածքների ապահովությունը։ Այս գրոհը հնարավորություն չտվեց նաև հակառակորդին վերադասավորել սեփական ուժերը և միասնական ճակատ ստեղծել։ Տեղի ունեցած Շամքորի և Ամբերդի ճակատամարտերից հետո նպաստավոր պայմաններ են ստեղծվում հայոց հարավային նահանգների՝ Սյունիքի և Արցախի ազատագրության համար։ Հարձակումները շարունակվում էին նաև Արարատյան և Շիրակի դաշտերի ուղղությամբ։

## Տես նաև
*Զաքարյանների իշխանապետություն
*Զաքարյաններ
*Շամքորի ճակատամարտ (1195)

## Ծանոթագրություններ

Կատեգորիա:1196
Կատեգորիա:Գանձակի ամիրայության ճակատամարտեր
Կատեգորիա:Զաքարյան իշխանապետության ճակատամարտեր
Կատեգորիա:Վրաց թագավորության ճակատամարտեր
Ամբերդի գրավում (այլ կիրառումներ)

**Ամբերդի գրավում**, կարող է վերաբերել՝

* Ամբերդի գրավում - ռազմական բախում հայ-վրացական ուժերի և Գանձակի ամիրայության միջև, որը տեղի է ունեցել 1196 թվականին,
* Ամբերդի գրավում - մոնղոլների կողմից Ամբերդի գրավում։
Վալերի Բոլդին

**Վալերի Բոլդին** (, ), խորհրդային կուսակցական գործիչ, ԽՄԿԿ Կենտկոմի անդամ (1988-1991, 1986-1988)։ ԽՍՀՄ 11-րդ գումարման Գերագույն Խորհրդի պատգամավոր, ԽՍՀՄ ժողովրդական պատգամավոր։

## Կենսագրությունմ
Ավարտել է Տիմիրյազևայի Մոսկվայի գյուղատնտեսական ակադեմիայի տնտեսագիտության ֆակուլտետը։

1960 թվականից ԽՄԿԿ անդամ է։

1961-1965 թվականներին աշխատել է ԽՄԿԿ Կենտկոմի աշխատակազմում։

1969 թվականին ավարտել է ԽՄԿԿ Կենտկոմին կից Հասարակական գիտությունների ակադեմիան։ Տնտեսագիտության թեկնածու է (1969)։

1969 թվականին դարձել է «Պրավդա» թերթի տնտեսական մեկնաբան, այնուհետև գլխավորել է գյուղատնտեսական բաժինը որպես թերթի խմբագրական խորհրդի անդամ։

1981-1987 թվականներին եղել է ԽՄԿԿ Կենտկոմի քարտուղարի օգնական, գլխավոր քարտուղար Գորբաչովի օգնականը։

1987-1991 թվականներին եղել է ԽՄԿԿ Կենտկոմի ընդհանուր բաժնի վարիչ։

1990 թվականի մարտի 23-ից եղել է ԽՍՀՄ նախագահական խորհրդի անդամ։

1990 թվականի ապրիլի 17-ից մինչև 1991 թվականի օգոստոսի 22-ը եղել է ԽՍՀՄ նախագահի աշխատակազմի ղեկավար։

Արտակարգ դրության պետական կոմիտեի կողմից ակտիվորեն մասնակցել է 1991 թվականի օգոստոսի իրադարձություններին։ 1991 թվականի օգոստոսի 18-ին 4 հոգանոց խմբի կազմում (Բակլանով, Բոլդին, Վարեննիկով և Շենինով) թռչում է Ֆորոս Գորբաչովի մոտ։ Ժամը 18։00-ին նրանց խումբը մեկնել է Մոսկվա։

1991 թվականի օգոստոսի 22-ին ազատվել է պաշտոնից և ձերբակալվել ՊՊԾ գնդի կողմից, պահվել «Մատրոսկայա տիշինա» քննչական մեկուսարանում, 1991 թվականի դեկտեմբերին ազատ է արձակվել չհեռանալու մասին ստորագրությամբ։ 1994 թվականի մայիսի 6-ին քրեական գործը կարճվել է Պետական դումայի «Քաղաքական և տնտեսական համաներում հայտարարելու մասին» որոշման հիման վրա։

Թաղված է Տրոեկուրովյան գերեզմանատանը։

## Պարգևներ
* Աշխատանքային կարմիր դրոշի շքանշան
* Ժողովուրդների բարեկամության շքանշան

## Ընտանիք
Ամուսնացած է, ունի դուստր։

## Հիշողություններ
* 

## Ծանոթագրություններ

## Արտաքին հղումներ
* 
* 
* 
* 

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՄԿԿ 27-րդ համագումարի պատվիրակներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդային կուսակցական գործիչներ
Կատեգորիա:Ռուս կոմունիստներ
Կատեգորիա:Ռուս տնտեսագետներ
Կատեգորիա:Տնտեսագիտության թեկնածուներ
Ծանր մետալ խմբերի ցանկ

Սա ծանր մետալ ժանրի արտիստների ցանկ է։ 1960-ականներին բազմաթիվ բլյուզ ռոք խմբեր սկսեցին փոխել իրենց երաժշտության ժանրը դեպի ծանր մետալ։

1981 թվականին երեք թրեշ մետալ խմբեր ներառվեցին «Մեծ քառյակի» մեջ՝ Metallica, Slayer և Anthrax։ Նրանց՝ 1983 թվականին միացավ Megadeth խումբը, որը կազմավորեց Դեյվ Մասթեյնը, ով հեռացվել էր Metallica-ից։
__NOTOC__

## Պատկերասրահ

Պատկեր:Krisiun 002.jpg|Krisiun
Պատկեր:Andreas Kisser.jpg|Sepultura 
Պատկեր:IRON MAIDEN - Manchester Apollo - 1980.jpg|IRON MAIDEN 
Պատկեր:Cradle of Filth 2005 - Daniel (Dani Filth) Davey.jpg|Cradle of Filth 2005 
Պատկեր:Tarja Turunen at Obras Stadium 2008 02.jpg|Nightwish 
Պատկեր:Rhapsody Buenos Aires 2010.JPG|Rhapsody of Fire 
Պատկեր:Floor Jansen - Nightwish.jpg|Ֆլոուր Ջենսեն
Պատկեր:Dimmu Borgir Paris 041007 01.jpg|Dimmu Borgir
Պատկեր:Burzum - Fallen.jpg|Burzum
Պատկեր:Behemoth - Adam Darski - 3.jpg|Behemoth
Պատկեր:Arkona @ Black Troll 2010 XXVII.jpg|Arkona 
Պատկեր:Candlemass - Leif and Messiah.jpg|Candlemass 
Պատկեր:Nokturnal Mortum.jpg|Nokturnal Mortum
Պատկեր:Chuck Schuldiner cropped.jpg|Chuck Schuldiner 
Պատկեր:Type O Negative in performance (Gods of Metal, 30-06-2007).jpg|Type O Negative


## Ծանոթագրություններ

Կատեգորիա:Հևի մետալ
Կատեգորիա:Հևի մետալ խմբեր
Կատեգորիա:Ցանկեր
Կիբերխոնդրիա

**Կիբերխոնդրիա**, հոգեկան խանգարում, որի հիմքում ընկած է ախտանշանների նկարագրությունը համացանցում փնտրելու միջոցով ախտանման (դիագնոզ) ինքնուրույն որոշումը։ Կիբերխոնդրիան հիպոխոնդրիայի տարատեսակ է։

## Փորձագետների գնահատական
Շատ փորձագետներ կարծում են, որ հիվանդությունների մասին ինֆորմացիան՝ ստացված համացանցից, կարող է վախեր առաջացնել անգամ այն մարդկանց մոտ, ովքեր երբեք չեն տառապել կիբերխոնդրիայով։

Ըստ Մայնցի համալսարանի հոգեբան Գաբի Բլեյխրդի՝ ժամանակակից աշխարհում հիպոխոնդրիան լայն տարածում է ստացել շնորհիվ համացանցի, քանի որ հենց այդտեղ կարելի է արագ և առանց ջանք գործադրելու գտնել մեծաքանակ ինֆորմացիա ցանկացած հիվանդության մասին։

Նյու Յորքի կոլումբիական համալսարանի պրոֆեսոր Բրայեն Ֆալոնը, որը «կիբերխոնդրիա» եզրույթի հեղինակն է, առաջարկեց դասակարգել և անվանել բոլոր հիպոխոնդրիկներին կիբերխոնդրիկ, քանի որ այսօր մարդիկ զգալով անհանգստացնող ախտանշաններ, առաջին հերթին դրանք փնտրում են համացանցում։

Բժշկության ներկայացուցիչներն ընդգծում են, որ այս խանգարումն այնքան էլ անվնաս չէ, քան առաջին հայացքից թվում է, որովհետև չնայած որ վախերն ու ախտանունները, որոնք մարդն ինքն իրեն աշտորոշում է հորինված են, սակայն մարդը զգում է իրական հոգեկան և ֆիզիկական ճնշվածություն և վախ դեպի մահը։ Այս խանգարումն առաջացնում է նաև սոցիալական խնդիրներ։

## Հիվանդության հետազոտություն
### Միացյալ Թագավորությունում
2007 թվականի նոյեմբերի 21-ին հրպարակվեցին հետազոտությունների արդյունքներ ըստ որոնց՝ այս հիվանդությունը Միացյալ Թագավորությունում հասել է մեծ մասշտաբների, քանի որ բրիտանացի համացանց օգտագործողների 65 %-ը, ախտորոշման և բուժման նպատակով, բժշկի հետ խորհրդատվության փոխարեն օգտագործել է համացանցը։ Մոտ 50 %-ը բժշկական ֆորումներում փնտրել են «համախոհներ»․ նման ախտնշաններով մարդկանց։ 46 %-ն այքան վստահ է եղել ախտանման հարցում, որ խորհրդակցելով դեղագործի հետ, ձեռք է բերել համապատասխան դեղանյութեր։ Միևնույն ժամանակ այս հետազոտությունը պարզել է, որ միայն 15 %-ի դեպքերում է համացանցի միջոցով հաստատված ախտանունը ճիշտ։

## Կիբերխոնդրիայի ախտանշաններ
Մասնագետներն առաջ են քաշել կիբերխոնդրիայի հետևյալ ախտանշանները․
* Հիվանդությունների մասին ինֆորմացիա ստանալու նպատակով համացանցի հաճախակի օգտագործումը
* Ինքնազգացողության և սեփական առողջության մասին ավելորդ տագնապը
* Բժշկական on-lin թեստերի պարբերական փնտրումը
* Բժիշկների հանդեպ անվստահությունը և այլն։

## Ծանոթագրություններ

## Արտաքին հղումներ
* Cyberchondria: Studies of the Escalation of Medical Concerns in Web Search

Կատեգորիա:Համացանցային մշակույթ
Կատեգորիա:Հոգեկան հիվանդություններ
Awolnation

**Awolnation**, ամերիկյան ռոք խումբ, որը ստեղծել և ղեկավարում է Աարոն Բրունոն։ Նրանք թողարկեցին իրենց առաջին ստուդիական ալբոմը՝ Megalithic Symphony, 2011 թվականի մարտի 15-ին։

## Խմբի անդամներ

## Սկավառակագրույուն
* *Megalithic Symphony* (2011)
* *Run* (2015)
* *Here Come the Runts* (2018)

## Ծանոթագրություններ

## Արտաքին հղումներ
* 

Կատեգորիա:Ռոք խմբեր
Արեգ Դանագուլյան

**Արեգ Դանագուլյան** (ծնվ․ ), միջուկային անվտանգության ոլորտի հայ գիտնական։

## Կենսագրություն
Արեգ Դանագուլյանը ծնվել է Երևանում, ֆիզիկայի ինստիտուտի աշխատակիցներ Սամվել Դանագուլյանի և Սվետլանա Հարությունյանի ընտանիքում։ Արեգը սովորել է Երևանի Արտաշես Շահինյանի անվան ֆիզիկամաթեմատիկական հատուկ դպրոցում։ 1993 թվականինին դպրոցն ավարտելուց հետո նրա ընտանիքը տեղափոխվել է Ամերիկայի Միացյալ Նահանգներ։ Արեգը ուսումը շարունակել է Մասաչուսեթսի տեխնոլոգիական ինստիտուտում և 1999 թվականին ստացել է գիտությունների բակալավրի աստիճան։ Զբաղվել է ֆունդամենտալ միջուկային ֆիզիկայով, իսկ վերջին տասը տարիներին՝ կիրառական միջուկային ֆիզիկայով։ Մասաչուսեթսի տեխնոլոգիական ինստիտուտի պրոֆեսոր է։

## Սպառազինությունների վերահսկողության տարվա անհատ
Արեգ Դանագուլյանն իր գիտական թիմի հետ 2020 թվականի հունվարի 9-ին նեյտրոնային ճառագայթների միջոցով միջուկային զինաթափման ստուգման նորարարական գործընթաց մշակելու համար Սպառազինությունների վերահսկողության ասոցիացիայի () կազմակերպած ամենամյա մրցույթի շրջանակում ճանաչվել են 2019 թվականի տարվա անհատ ()։

## Գիտական աշխատանքներ
Մի շարք գիտական աշխատանքների համահեղինակ է՝
* Ezra M. Engel & Areg Danagoulian, A physically cryptographic warhead verification system using neutron induced nuclear resonances (2019)
* Areg Danagoulian, Compton-scattering cross section on the proton at high momentum transfer (2007)
* Physical cryptographic verification of nuclear warheads (2019)
* Initial results from a multiple monoenergetic gamma radiography system for nuclear security (2016)
* Prompt neutrons from photofission and its use in homeland security applications (2010)
* Spectroscopic neutron radiography for a cargo scanning system (2016)
* Experimental demonstration of multiple monoenergetic gamma radiography for effective atomic number identification in cargo inspection (2018)
* Experimental demonstration of an isotope-sensitive warhead verification technique using nuclear resonance fluorescence (2018)
* Real compton scattering on proton at high momentum transfers (2005)
* Nuclear disarmament verification via resonant phenomena (2018)
* High-accuracy Geant4 simulation and semi-analytical modeling of nuclear resonance fluorescence (2018)

## Նշումներ

## Ծանոթագրություններ

Կատեգորիա:Ամերիկացի գիտնականներ
Կատեգորիա:Հայ գիտնականներ
Կատեգորիա:Հայ ֆիզիկոսներ
15 cm sFH 13

**15&nbsp;cm sFH 13**, լրիվ անվանումը **15&nbsp;cm schwere Feldhaubitze 1913** (), գերմանական ծանր հաուբիցը երկու համաշխարհային պատերազմների ժամանակներից է։ Եղել է նաև Թուրքիայի, Բելգիայի և Նիդեռլանդների զինանոցում։

## Պատմություն
Այս հաուբիցը փոխարինել է նույն 15 cm sFH 02 տրամաչափի հաուբիցին։ Նույն զինամթերքի հետ բարելի երկարության ավելացման հաշվին բեռնախցիկի ռեսուրսն աճել է 15 տոկոսով։ Մինչև պատերազմի ավարտը հաուբիցը Գերմանական կայսրության սպառազինությունն էր, Վերսալյան աշխարհից հետո այդ զենքերի մեծ մասը փոխանցվել է Բելգիային և Նիդեռլանդներին՝ որպես ռազմական ռեպարացիաներ (Բելգիայում նրանք ստացել են Obusier de 150 L/17 անվանումը)։

Մինչև 1933 թվականը նա մնացել էր ծանր զենքի միակ տեսակը, որը թաքցնում էին գերմանացիները։ 1933 թվականին նացիոնալ-սոցիալիստների իշխանության գալուց հետո նոր հաուբիցա է դարձել 15 cm sFH 18-ը, իսկ 1913 թվականի նմուշի հին հաուբիցան հանձնվել է պահուստային ստորաբաժանումներ։ Երկրորդ համաշխարհային պատերազմի սկզբնական փուլում այդ հաուբիցների մարտկոցները մասնակցել են հրետակոծություններին Հոլանդիայի, Բելգիայի, Ֆրանսիայի և Լյուքսեմբուրգի օկուպացիայի ընթացքում։  Գրավված ռազմադաշտային հաուբիցները ստացել են 15&nbsp;cm sFH 409(b) (բելգիական) և 406(h) (հոլանդական) կոդային նշաններ։

1942 թվականի ամռանը 40 դաշտային զենքեր տեղադրվեցին Marder I-ի նոր ինքնագնացքների վրա, որոնք վերափոխվեցին Lorraine 37L ֆրանսիական ռազմատիեզերական զրահամեքենաներից, դրանք հուլիս-օգոստոս ամիսներին մեկնեցին Հյուսիսային Աֆրիկա։ Ավելի ուշ վերափոխվեցին ևս 54 մեքենաներ։ Նրանց մի մասը ստացել է 1943 թվականի ամռանը ձևավորված 21-րդ տանկային դիվիզիան, որը մասնակցել է Նորմանդիայի պաշտպանությանը։ Այդ պահին Ֆրանսիայում 54 ինքնագնաց հրացաններ են եղել։

Յուրաքանչյուր հաուբիցի զանգվածը գերազանցել է 2,2 տոննան, մոտ 39,17 կգ զանգվածով կրակոցները կարող էին իրականացվել մինչև 8900 մ հեռավորության վրա։

## Պատկերասրահ

Պատկեր:Geschutzwagen lorraine 150 mm self-propelled howitzer 2.JPG|150 մմ հաուբիցով ինքնագնաց ատրճանակը ԱՄՆ-ի բանակի ռազմական թանգարանում

Պատկեր:Bundesarchiv Bild 183-S36048, Frankreich, Arras, Artillerie.jpg|SFH 13 հաուբիցի մարտկոցը Արասի ճակատամարտում 


## Անալոգներ
* 1915 թվականի նմուշի 6 դյույմանոց հաուբից
## Ծանոթագրություններ

## Գրականություն
* Engelmann, Joachim and Scheibert, Horst. *Deutsche Artillerie 1934-1945: Eine Dokumentation in Text, Skizzen und Bildern: Ausrüstung, Gliederung, Ausbildung, Führung, Einsatz*. Limburg/Lahn, Germany։ C. A. Starke, 1974
* Wolfgang Fleischer, Richard Eiermann։ Die motorisierte Artillerie und Panzerartillerie des deutschen Heeres 1935–1945, Podzun-Pallas Verlag, ISBN 3-7909-0721-9

## Արտաքին հղումներ
* List and pictures of WW1 surviving 15 cm sFH 13 and 15 cm sFH 13 lang howitzers

Կատեգորիա:1913 հիմնադրումներ
Կատեգորիա:Հաուբիցներ
9TP

**9TP,** լեհական թեթև տանկ, որը 1939 թվականին հայտնվել էր Երկրորդ համաշխարհային պատերազմի սկսվելուց առաջ։ Իր հատկանիշներով նման էր լեհական 7TP տանկին (հատկապես սպառազինությամբ), սակայն այն զգալիորեն ավելի ծանր էր ամրագրվել (որոշ դեպքերում զրահը 40 մմ էր)։

## Պատմություն
Լեհաստանի կոնստրուկտորական բյուրոն 1935-1939 թվականներին մշակել է 7TP տանկերի տարատեսակ վերափոխումներ։ Տարբերակներից մեկը «Կրիստի» 10TP տանկն էր, ինչպես նաև 4TP-ը (TKS տանկերի ձևափոխված տարբերակը)։ Ինժեներները ձգտում են ամրապնդել 7TP ամրագրում, ինչպես նաև բարելավել շարժիչը։ 1938 թվականին առաջարկվել է տեղադրել նորագույն դիզելային Saurer CT1D (լեհական փաստաթղթերում դա նշանակում է որպես PZInż. 155) փոխարինել բենզինի PZInż. 725-ով։

Մայիսին 1938 տարի PZInż.-ին արտոնագրվել է CT1D շարժիչը, որը նախատեսված էր տանկերի տեղադրման համար։ Հզոր, բայց թեթև շարժիչի զանգվածով նախատեսված տանկի զանգվածը նվազել է ավելի քան 210 կիլոգրամով։ Էդվարդ Գաբիչի ղեկավարությամբ սկսվել է տանկի մոդիֆիկացիան։ Կլիրենսը ավելացել է մինչև 320 մմ, ավելի հզոր զենք ու զրահ է տեղադրվել։ Զրահամեքենաների տեխնիկական հետազոտական Բյուրոյի որոշմամբ, տանկային փորձարկումները պլանավորվում էր անցկացնել աշնանը։

## Փորձարկումներ
1939 թվականի հուլիսին արդեն պատրաստ էին CT1D շարժիչով և բալաստով տանկերի երկու նախատիպեր, որոնք փորձարկվում էին հուլիսի 28-ից կամ 31-ից մինչև օգոստոսի 3-ը։ Փորձարկումները ցույց են տվել, որ արագությունը նախատեսվածից շատ ավելի ցածր էր։ Օրինակ, մայրուղու 35 կմ/ժ-ի փոխարեն տանկերը ցույց են տվել ընդամենը 26,6 կմ/ժ, իսկ կտրտված տեղանքում արագությունը կազմել է ընդամենը 11 կմ/ժ ՝ պլանավորվող 27 կմ/ժ-ի դեպքում։ Այնուամենայնիվ, նախատեսվում էր 1939 թվականի սեպտեմբերին թողարկել 100 տանկից բաղկացած խմբաքանակ։ Սակայն պատերազմը խախտել է այդ ծրագրերը։

## Թողարկում
Մոտ 11 մեքենա (գումարած 2 նախատիպը)։

## Ծանոթագրություններ

## Արտաքին հղումներ
*Статья о танке 7TP (танк 9TP как модификация) 
* Статья о проектах танков 7TP и 9TP, фотографии и чертежи танка
* Encyklopedia Broni
* Статья о танке 7TP (танк 9TP как модификация)

Կատեգորիա:Թեթև տանկեր
Կատեգորիա:Տանկեր այբբենական կարգով
Պրեմիեր Լիգա 2019-20 (Անգլիա)

**Պրեմիեր Լիգա 2019-2020 մրցաշրջան** - Պրեմիեր Լիգայի 28-րդ խաղարկությունը, որը հիմնվել է 1992 թվականին։ Մրցաշրջանը մեկնարկել է 2019 թվականի օգոստոսի 9-ին և կավարտվի 2020 թվականի մայիսի 17-ին։ Գործող չեմպիոնը Մանչեսթեր Սիթին է։ Այս մրցաշրջանում առաջին անգամ Պրեմիեր Լիգայում կիրառվել է մրցավարների տեսաօգնության համակարգը (VAR)։

## Թիմեր

## Մրցաշարային աղյուսակ

## Ծանոթագրություններ

## Արտաքին հղումներ
* Մրցաշարի պաշտոնական կայք 

Կատեգորիա:2018-19 եվրոպական ֆուտբոլային լիգաներում
Կատեգորիա:Անգլիայի Պրեմիեր Լիգայի մրցաշրջաններ
Կատեգորիա:Պրեմիեր Լիգա 2018-19
Կոնսկովոլա

**Կոնսկովոլա** (), Լեհաստանի հարավ արևելքում գտնվող գյուղ, գտնվում է Լյուբլինի և Պուլավայի միջև՝ Կուրով գյուղից ոչ հեռու։ Կոնսկովոլան տեղակայված է Կուրուվկա գետի ափին։ Հանդիսանում է Կոնսկովոլա գմինայի կենտրոնը։

Բնակչությունը՝ 2188 բնակիչ (2004)։

1532-1870 թվականներին ունեցել է քաղաքի կարգավիճակ։

## Անվանում
Կոնսկովոլա անվանումը ծագել է «Վոլյա» բառից, որը իր հերթին ծագել է գյուղի տեր հանդիսացող Յան Կոնինսկիի ազգանվան անվանումից։ Առաջին անգամ Կոնսկովոլա անվանումը հանդիպում է 1442 թվականին։

## Պատմություն
Գյուղը հիմնադրվել է մոտավորապես 14-րդ դարում՝ Վիտովսկա Վոլյա անվանումով, հետո անվանումը փոխվել է և դարձել Կոնսկովոլա և ժամանակակից հնչեղություն ստացել է 19-րդ դարում։

1532 թվականի հունիսի 18-ից համարվում է քաղաք։ Կոնսկովոլան համարվում է մթերքներ վաճառելու առևտրական կենտրոն, այստեղ են գտնվում նաև մի քանի թեթև արդյունաբերական գործարաններ։ Լեհաստանի տարբեր շրջաններից մարդիկ ներգաղթել են այստեղ։

Կոնսկովոլայի հետագա պատմությունը համընկնում է տարածաշրջանի պատմությանը։ Լեհաստանի երրորդ բաժանումից հետո քաղաքը 1795 թվականին անցել է Ավստրիային։ 1809 թվականին դարձել է Վարշավայի դքսության մի մասը՝ ստանալով Լեհական թագավորություն անվանումը՝ 1815 թվականին։ 1863-1864 թվականների լեհական ապստամբությունից հետո՝ 1870 թվականին, Կոնսկովոլան վերջնականապես կորցրել է քաղաքի կարգավիճակը։ 1905-1907 թվականների ռուսական հեղափոխության ընթացքում այստեղ անց են կացվել համերաշխության բազմաթիվ գործադուլներ։ 1918 թվականից նորից մտել է Լեհաստանի կազմի մեջ։

Երկրորդ համաշխարհային պատերազմի սկզբում՝ 1939 թվականի սեպտեմբերի 15-ին, Կոնսկովոլան շրջափակվել է Գերմանիայի կողմից։ Այստեղ կառուցվել է պատերազմի գերիների համար համակենտրոնացման ճամբար, որը գոյություն է ունեցել մինչև 1943 թվականը։ Ռազմագերիներն աշխատել են Գերմանիայի համար՝ տեղի ֆերմաներում, ինչպես նաև ճանապարհաշինարարական աշխատանքներ են իրականացրել։

Երկրորդ համաշխարհային պատերազմի ժամանակ այստեղ է կազմավորվել գետտոն, որի մեջ ընդգրկել են հրեաներին։ 1942 թվականի մայիսի 8-ին նացիստների գործողությունների շնորհիվ շատ հրեաներ բռնվել են և տեղափոխվել Սոբիբոր՝ համակենտրոնացման ճամբար։ 1942 թվականի հոկտեմբերին գետտոյի բնակչությունը ոչնչացվել է։ Գերմանական պահեստային ոստիկանության 101 գումարտակը սպանդ է իրականացրել։ Մոտ 1000 հրեա՝ ներառյալ կանայք և երեխաներ սպանվել են մոտակա անտառում։ Մնացածները տեղափոխվել են այլ ճամբար։

1944 թվականին խորհրդային զորքերի մոտեցման ընթացքում գերմանացիները ցանկացել են հրդեհել քաղաքը։ 1944 թվականի հուլիսի 25-ին գերմանացիները մարտեր են մղել լեհական Կրայովի բանակի ընդհատակյա ջոկատների և նրանց միացած Խլոպսկիի պարտիզանական ջոկատների հետ։ Կարմիր բանակի հարձակողական ուժերի հետ մեկտեղ հակաֆաշիստները կարողացել են ազատագրել երկրամասը։

## Տուրիզմ
Ամենահայտնի տեսարժան վայրը կաթոլիկ եկեղեցին է՝ Օպալինսկիների և Լյուբոմիրսկիների ընտանեկան գերեզմանոցով, այլ տապանաքարերով, ևս մեկ եկեղեցի, որը կառուցվել է «Լյուբլինյան վերածննդի» ոճով՝ 1613 թվականին։ Այստեղ կա նաև լյութերական գերազմանոց։

Կոնսկովոլան հայտնի է նաև նրանով, որ այստեղ են մահացել Ֆրանց Զաբլոցկին և Ֆրանցիշեկ Դիոնիզի Կնյազնինը։

## Ծանոթագրություններ

## Արտաքին հղումներ
* История деревни Коньсковоля
* Коньсковоля во время войны

* Списки перевезённых в Собибор
``

Կատեգորիա:Գյուղեր ըստ երկրի
Կատեգորիա:Լեհաստանի գյուղեր
Աջարիայի Ինքնավար Հանրապետության բարձրագույն խորհուրդ

**Աջարիայի ինքնավար հանրապետության բարձրագույն դատարան**, Վրաստանի կազմում գտնվող Աջարիայի Ինքնավար Հանրապետության բարձրագույն ներկայացուցչական և օրենսդիր մարմինը։ Խորհրդի շենքը գտնվում է Բաթումում և բաղկացած է 18 անդամներից, որոնք ընտրվել են չորս տարի ժամկետով։ Աջարիայի օրենսդիր մարմնի ղեկավարը՝ խոսնակը նշանակվում է Վրաստանի նախագահի կողմից, որն ունի նաև Աջարիայի խորհրդարանը և կառավարությունը ցրելու իրավունք։ Բացի այդ, Վրաստանի նախագահը կարող է չեղարկել խորհրդարանի ընդունած բոլոր այն որոշումները, որոնք հակասում են Վրաստանի սահմանադրությանը։ Վրաստանի 25 տարին լրացած ցանկացած քաղաքացի կարող է դառնալ Աջարիայի բարձրագույն խորհրդի անդամ։

## Աջարիայի բարձրագույն խորհրդի խոսնակների ցանկ

## Խմբակցություններ
* Վրացական երազանք
* Վրացական երազանք-Աջարիա
* Վրացական երազանք-Մաժորիտարներ
* Միացյալ ազգային շարժում

## Ծանոթագրություններ

## Արտաքին հղումներ
* Պաշտոնական կայք էջ

Կատեգորիա:Բաթումի շենքեր և կառույցներ
Կատեգորիա:Վրաստանի քաղաքականություն
Մայլո Վենտիմիլյա

**Մայլո Էնթոնի Վենտիմիլյա** (, ), ամերիկացի դերասան։ Ճանաչման է հասել «Հերոսները» հեռուստասերիալում (2006-2010) Պիտեր Պետրելլիի, «Սա մենք ենք» հեռուստասերիալում (2016-մեր օրեր) Ջեք Փիրսնի դերերով, ինչպես նաև խաղացել է Ռոբերտ Բալբոայի դերը «Ռոկկի» շարքի երկու ֆիլմերում՝ «Ռոկկի Բալբոա» (2006) և «Կրիդ 2» (2018)։

## Կյանք և գործունեություն
Վենտիմիլյան ծնվել է Կալիֆոռնիայի Անահայմ քաղաքում, Պիտեր և Քերոլ Վենտիմիլյաների ընտանիքում։ Նրա հայրը իտալացի էր, իսկ մայրն ուներ իռլանդական, անգլիական, շոտլանդական, ֆրանսիական և հնդկացիական (չերոկի) արմատներ։ 12 տարեկանում սկսել է հանդես գալ դպրոցական բազմաթիվ ներկայացումներում։ Սան Ֆրանցիսկոյում ստացել է Ամերիկյան թատերական կոնսերվատորիայի կրթաթոշակ։

Կոնսերվատորիան ավարտելուց հետո ընդունվել է Լոս Անջելեսի կալիֆոռնյան համալսարան և դեր է ստացել «Արքայազնը Բել Էյրից» սերիալում։ «CSI» և «Սաբրինա» սերիալներում, «Massholes» ու «Sheer Bliss» ֆիլմերում մի քանի փոքր դերերից հետո նա կարիերայում մեծ վերելք է ունեցել՝ «Գիլմոր աղջիկներ» սերիալում ստանալով գլխավոր դերերից մեկը։ Այ դերը դրական արձագանքների է արժանացրել դերասանին։

«Գիլմոր աղջիկներ» սերիալից հեռանալուց հետո նա դեր է ստացել «Ամերիկյան երազանքներ»-ում։ Այդտեղ դերասանը խաղացել է Մեգի հարևանի դերը։ Նախագծի ավարտից հետո Վենտիմիլյան խաղացել է «The Bedford Diaries» սերիալում, որը տապալվել է։ Դրանից հետո նա դեր է ստացել ևս մեկ՝ «Հերոսները» սերիալում։

Վենտիմիլյան նկահանվել է նաև «Ողջ մնալ», «Ռոկկի Բալբոա» ֆիլմերում, իսկ 2008 թվականին Ալիսա Միլանոյի հետ «Պաթոլոգիա» սարսափ ֆիլմում։ 2007 թվականին նկարահանվել է Ֆերգիի «Big Girls Don’t Cry» երգի տեսահոլովակում։ Նրան կարելի է տեսնել նաև Պրիյանկա Չոպրայի «I Can’t Make You Love Me» տեսահոլովակում։

Զբաղվում է պրոդյուսերությամբ։

2014 թվականին Վենտիմիլյան ստացել է ABC-ի «Շշուկներ» հեռուստասերիալի գլխավոր դերերից մեկը, խաղացել է Լիլի Ռեյբի հետ։

## Ֆիլմագրություն

## Ծանոթագրություններ

## Արտաքին հղումներ
* Milo Ventimiglia at the American Film Institute catalog
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Բուսակերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոռեժիսորներ
Կատեգորիա:Հոլիվուդյան փառքի ծառուղի